Kadagynai (Kretinga)

Kadagynai – kaimas Kretingos rajono savivaldybės vakarinėje dalyje, 3 km į pietvakarius nuo Darbėnų. Vienkieminės sodybos išsimėtę prie kelio  ir Kadagynų miško pamiškėje, neoficialiai suskirstytos į Kadagynų I (Eršketyno gatvė) ir Kadagynų II (Alkos gatvė) kaimus. Per kaimą teka Lazdupis – kairysis Darbos intakas. Ribojasi su Joskaudų, Lazdininkų, Pasertupio kaimais, o už Kadagynų miško yra Daubėnai.

Istorija 

Susiformavo XVIII–XIX a. Priklausė Darbėnų dvarui ir parapijai. XIX a. vidurio žemėlapyje jo teritorijoje žymimas vienas iš dviejų Sertupio užusienių (vienkieminių naujakurių kaimų). Kadagynais pradėtas vadinti apie XX a. pradžią.

1923 m. buvo 38 sodybos. Vykdant Lietuvos žemės reformą prie Kadagyno prijungtos Darbėnų dvarui priklausančios bendrosios ganyklos ir Joskaudų pamiškėje įsikūręs Naujokų kaimas.

Nuo XIX a. kaimas garsėja Joskaudų miško Erškėtyno vietovėje esančiu šaltiniu, kurio vandeniui priskiriama gydomoji galia. Ant akmens, iš po kurio išteka šaltinis, 1926 m. Barborai Pocienei apsireiškė Švč. Mergelė Marija. Jos garbei 1930 Vytauto Didžiojo metais buvo pastatyta mūrinė koplyčia, kurią 1931 m. pašventino Darbėnų klebonas J. Karoblis.

XX a. 9 dešimtmetyje kaime prelatas Bronislovas Burneikis nuliejo varinius varpus Kretingos Viešpaties Apreiškimo Švč. Mergelei Marijai ir Klaipėdos Marijos Taikos Karalienės bažnyčioms.

Gyventojai

Žymūs žmonės 
 Antanas Perkumas (1909–1984), kunigas salezietis, misijonierius.
 Petras Perkumas (1916–1937), vienuolis salezietis.

Kultūros paveldas 
 Erškėtyno šaltinis ir akmuo
 Erškėtyno koplyčia

Šaltiniai 

Kretingos rajono savivaldybės gyvenvietės